हिजोका दिनमा नेपालमा हिन्दू धर्म राज्यको धर्मका रुपमा थियो र पनि मुलुकमा धार्मिक सहिष्णुता यति थियो कि आज पनि हामीले संसारका कुनै पनि भागमा जाँदा हाम्रो विशेषता नै त्यही हो भन्छौँ र त्यसको अभ्यास जीवन शैलीमा गरेका छौँ। भारतमा धर्म निरपेक्ष राज्यलाई संविधानमा अंगीकार गरिएको छ र त्यहाँ प्रत्येक वर्ष धार्मिक असहिष्णुताले हजारौं मानिसले अकालमा मृत्युवरण गर्नुपर्छ। त्यतिमात्र होइन, धार्मिक सापेक्षता भएका देश खासगरी अरब, अफ्रिकी तथा कतिपय युरोपिय देशहरुमा देखिने चरम अर्को धर्मप्रतिको धार्मिक असहिष्णुताले त्यहाँको समाज आफैँमा एउटा एकल सम्प्रदायको बर्चस्व जस्तो बनेको छ।
